पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. आर्य बाल भारती पब्लिक स्कूल में दुर्गावाहिनी संगठन की ओर से आठ दिवसीय वार्षिक शौर्य प्रशिक्षण शिविर का शनिवार को समापन हुआ। प्रशिक्षण के दौरान महिलाओं को उनके सवार्ंगीण विकास के बारे में जानकारी दी गई।
कार्यक्रम की संरचना विश्व हिंदू परिषद के प्रांतीय मंत्री प्रद्युम्न ने की, जबकि अखिल भारतीय दुर्गावाहिनी की संयोजिका माला रावल कार्यक्रम की मुख्य वक्ता रहीं। कार्यक्रम में शील दीवान ने मुख्य अतिथि के रूप में शिरकत की। यह शिविर 2 जून से 9 जून तक आयोजित किया गया है।
मुख्य वक्ता माला रावल ने कहा कि दुर्गावाहिनी महिलाओं के सर्वांगीण विकास के लिए प्रयासरत है। महिलाएं शारीरिक, मानसिक, बौद्धिक और आर्थिक क्षेत्र में आत्मनिर्भर हो और उनका जीवन राष्ट्रभक्ति की प्रेरणा से ओतप्रोत हो, इसी के मद्देनजर दुर्गावाहिनी काम कर रही है।
दुर्गावाहिनी विश्व हिंदू परिषद का अनुशासनिक संगठन है। इसके तीन ध्येय सेवा, सुरक्षा और संस्कार हैं। उन्होंने कहा कि संगठन का काम हिंदू समाज की सेवा, आत्मरक्षा से राष्ट्र रक्षा का भाव एवं हिंदू जीवन मूल्यों को पुनस्र्थापित करने के लिए संस्कारवान समाज की रचना करना है।
युवतियों में आत्मविश्वास और स्वाभिमान स्थापित करना भी संगठन का उद्देश्य है। कार्यक्रम में विहिप के जिला मंत्री बलदेव राज के अलावा श्याम शर्मा, विनेश, संजय, गुलशन, ज्योति, इंदू, सुनीता शर्मा, सरोज बाला मौजूद रहीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn